
GREMIO: WEB A BAHA TUR BOILER 
Y TIN 20% MENOS DI GASTO 
PERO TARIFANAN A KEDA HALTO 


CONSEHO DI MINISTER HULANDES 


A ORDENA VAN 
HUFFELEN SUSPENDE 
NEGOCIACION RIBA 
DEBE DI 1 BIYON EURO 


SEGUN ALBERTO PERRET-GENTIL 


E MOTIBO REAL PAKICO 
PRIJSNAN DI CAS NA 
ARUBA TA MAS CARO 


FRACCION DI AVP 


TA PIDI PRESIDENTE DI 
PARLAMENTO REUNION 
RIBA SITUACION 
DIFICIL DEN PUEBLO 

D 
urante di pandemia di covid, Hulanda a presta Aruba, 
Corsou y Sint Maarten,  prestamo di un miljard euro  y 
cual prestamo tin cu wordo regla pa dia 10 di October di e 
aña aki. Den luna di December durante deliberacionnan riba 
e asunto di gobierno Hulandes cu kier a yega na un acuer- 
do pa ofrece su disculpa pa loke ta e participacion Hulan- 
des den e era di sclavitud, tambe a atende cu e asunto riba 
menciona. 


Prome Minister Evelyn Wever Croes a entrega e peticion pa 
a cambio di e intercambio di excuus aki, Hulanda exonera e 
islanan di e debe di 1 miljard di euro pero ningun decision a 
cay te cu awor. Diabierna siman pasa den reunion di Conseho 
di Minister na Den Haag, e gabinete a dicidi cu lo no duna 
Secretario di Estado Alexandra van Huffelen, mandato pa 
yega na un acuerdo cu e islanan di Caribe, relaciona cu refi- 
nanciamento di e sosten di likides cu a ser otorga durante di 
e pandemia. 


Siman pasa a inicia negociacionnan entre van Huffelen cu 
gobierno di Aruba, Corsou y Sint Maarten pa refinancia- 
mento di e prestamonan bou di condicionnan adicional 
manera entre otro e periodo pa paga e debe aki y tambe e 
interes cu e  paisnan Caribense tin cu paga den un probabel 
acuerdo nobo. Conseho di Minister di Hulanda kier delibera 
pa haya mas informacion y tambe pa Minister di Finansa, 
Sigrid Kaag lo ta presente den e reunion aki ya cu diabierna 
ultimo e no por a participa den e conseho di minister ey. 


ARUBA 
Mientras cu tur e informacionnan aki ta bin dilanti di Den  
Haag, aki na Aruba ningun hende sa di e reunionnan cu 
a inicia for di siman pasa entre e paisnan di Caribe y van 
Huffelen riba e asunto di e prestamo aki. Ningun momento 
Prome Minister Evelyn Wever Croes a bin Parlamento pa 
duna informacion riba e reunion aki y kico ta e posicion di 
gobierno di Aruba relaciona cu e negociacionnan aki pero 
ningun hende sa di e deliberacionnan aki. 
Tampoco tin un peticion haci pa sea un reunion publico of un 
asina yama “bijeenkomst” caminda gobierno ta duna infor- 
macion y Parlamentarionan no por presenta un mocion  of 
cualkier otro aporte na e proceso aki. 


Prome Minister di Aruba practicamente a firma cantidad 


di acuerdo cu Hulanda, caminda medidanan formal contra 
pueblo a wordo acorda, reduccion di salario a wordo intro- 
duci, reduccion di gasto den cuido medico a tuma luga, loke 
ta un indicacion serio cu no por permiti e mesun Prome 
Minister aki atende cu e asunto di debe aki riba su mes. 
Parlamento tin cu exigi pa Evelyn Wever Croes bin duna 
informacion kico ta posicion di Aruba y si su vision ta wordo 
carga pa parlamento pero aki un biaha mas e fraccion di 
RAIZ   tin un responsabilidad grandi pa carga contra di e 
negociacionnan aki. 


Oposicion cu su 10 miembronan no por exigi Prome Minister 
Wever Croes pa bin duna representantenan di pueblo infor- 
macion riba e posibel acuerdo cu e kier firma su so atrobe 
cu Hulanda ya cu e 11 parlamentarionan cu ta sostene gobi- 
erno, ta haci loke Prome Minister y su gobierno ta bisa nan 
pa haci. 


Pues cu e situacion aki, e tres fraccionnan den oposicion 
no por haci mucho cos y un biaha mas Prome Minister lo 
negocia (red: loke a cuminsa caba) riba un acuerdo con lo 
paga e debe di un biyon euro, sin cu Parlamento ta haya 
participacion den esaki. 


Conseho di Minister Hulandes 


A ordena van Huffelen suspende 
negociacion riba debe di 1 biyon euro 

F 
or di momento cu a aumenta tarifa 
di awa y coriente un seis luna pasa, 
gremionan comercial y sindicatonan 
a expresa nan malcontento y preocu- 
pacion pa e consecuencia cu esaki lo 
trece cu ne pa nan y automaticamente 
pa haci negoshi. Den un conferen- 
cia diaranson atardi, gremio un biaha 
mas a expresa nan preocupacion pa 
e hecho cu a pesar di cambionan den 
prijs mundial y menos gasto cu esaki 
ta nifica pa e companianan menciona, 
toch no a adapta e tarifanan ainda. 


Herrick Henriquez, presidente di Aruba 
Trade and Industry Association (ATIA) 
na inicio a splica cu e grupo a manda un 
carta pa Gobierno dia prome di februari 
ultimo y un luna despues ainda no a 
haya reaccion algun. A firma e carta 4 
organisacion comercial y 7 sindicato. 


Un di e organisacionnan cu mas a bin 
ta lucha pa ilustra kico e aumento 
ki ta nifica no solamente pa comer- 
ciantenan pero tambe pa pueblo ta 
Comerciantenan Uni Aruba y su pres- 
idente Frans Ponson. Inmediatamente 
na momento despues di e decision pa 
aumenta tarifa e grupo aki a topa cu 
Minister, Utilities, WEB y ELMAR. 


Tabata kier sa pakico e aumento tabata 
asina hopi. A splica cu a comete un eror 
di no a hedge y no a subi e tarifa den 
fase. “Despues cu a come tur e finansa 
di WEB y a pidi tur hende pa coopera 
pa seis luna cu un subida drastico di 
e tarifanan. Mientrastanto seis luna a 
pasa y a dicidi di manda un carta pero 
no a tende nada,” Ponson a splica. 


No solamente a subi e tarifa drastica- 
mente, pero na november a logra paga 
(saca for di uzo) tur e boilernan di WEB 
cual ta nifica un reduccion di 20% den 


gastonan di produccion. A haya e infor- 
macion aki for “the horses mouth”, esta 
di e directornan y e Minister encarga. 
Prijs pa bari no a subi asina drastico y 
si tin otro motibo pakico no por baha e 
tarifa, anto mester splica esaki tambe. 


Nan ta condena e hecho cu Gobierno 
no ta duna un contesta y ta sinti esaki 
manera un falta di respet. “Nos a papia 
cu tur hende y mas halto nos no por 
bay.” 
Tisa La Sorte, di AHATA, a recorda cu e 
prijs di awa y coriente a subi cu 26 y 24 
porciento respectivamente. Tur hende 
ta pagando di mas aworaki. A ripara 
esaki mas na augustus y september 
pasobra tabata hopi calor, pero e 
tarifa ta igual. Tur hende ta pagando 
un recibo cu por ta menos y cu e dife- 
rencia lo por haci diferente otro cos. 
Tin varios forma cu WEB a spaar placa 
y entre otro HFO su prijs a baha for di 
tempo cu a aumenta e prijs pa mercado 
local. “Nos kier wak e finansa di WEB 
pa haya sa pakico e tarifanan di WEB 
mester keda halto asina aki.” 


Di gremio sindical a hiba palabra 
Edward Maduro a confirma cu nan 
a haya e mesun splicacion aña pasa 
riba e motibonan tras di e aumento y 
pa cuanto tempo lo mester want’e. A 
tende hopi splicacion pero a palabra cu 


despues di seis luna ta bolbe na mesa 
pa duna un bista di con e situacion ta 
bayendo, pero cu e intencion cu e prijs 
mester baha. Maduro a sinta cu e falta 
di contesta ta un falta di respet pa e rol 
cu cada un di nan organisacion ta hunga 
den comunidad. “A yega momento pa 
stop di papia bunita y pone accion tras 
di nan palabra. Ta parce cu ta wega tin 
y anos no ta den wega,” Maduro a bisa. 


E aumentonan aki ta haci cu e besta- 
ansminimum cu tin actualmente no ta 
haci cu por sobrevivi cu esaki mirando 
cu cada biaha tin un of otro aumento of 
gastonan adicional. 


E organisacion di pensionadonan OPPA 
tambe a uni nan mes na e grupo aki 
mirando e hecho cu nan miembronan 
ta esnan mas afecta pa tur tipo di 
aumento. Ta paga suma halto na prima 
y ta bini acerca tur e otro aumentonan 
cu tin continuamente. Ya caba dos aña 
pasa a kita un parti di nan entrada cu 
ta 50% di e gelijkbedrag pero ora cu 
nan reclama, no ta haya reaccion di 
Gobierno. 
“Gobierno mester cuminsa haci algo 
pasobra Aruba a bira caro y nos 
pensionadonan ta den pobresa,” esaki 
ta loke cu e presidente di OPPA Ivo 
Valdez a expresa durante e conferencia 
di prensa. 


A sigura cu aumento prijs awa y coriente ta pa 6 luna 


Gremio: Gastonan di WEB a baha cu 20% y 
ainda no a baha prijs di awa y coriente 

D 
urante di su carera politico, e fundado di partido MEP, 
sr. Gilberto ‘Betico’ Croes den felis memoria, na varios 
ocasion, el a yega di bisa: “mas vale morir de pie que morir 
de rodillas,”esta cu ta miho muri riba pia pero no muri na ru- 
dia y e siman aki, pueblo a cera conoci c’un lider politico cu 
ta pensa net lo contrario. 


Dialuna ultimo e lider di partido RAIZ, esta Minister Ursell 
Arends, a duna declaracion na prensa relaciona cu e deci- 
sion cu Prome Minister Evelyn Wever Croes, a dicidi cu 
apela e decision di Corte Superior pa loke ta matrimonio di 
hendenan di mesun sexo, mientras cu su partido ta total- 
mente na fabor di introduccion di e ley aki. 
Den un intento nunca antes bisto pa scapa cara politica- 
mente, Minister Arends a bolbe enfatisa cu pa RAIZ lo 
tabata ideal cu Prome Minister no a dicidi di bay den nomber 
di nan gobierno, casacion cual ta algo cu su partido no 
tabata desea pa haci pero cu e decision di Evelyn, ta parti di 
democracia. 


Loke e mandatario a sigui bisa despues, por bira un momento 
grandi den historia politico di pais Aruba, ora cu e lider di 
RAIZ a bisa lo siguiente, caminda papiando di democracia, 
sr Arends a haci algo cu ta nifica cu e no a compronde pa 
nada di mundo e palabranan expresa pa Betico Croes. 
Segun su persona, dunando indicacion cu supuestamente a 
discuti e asunto aki den Conseho di Minister diabierna siman 
pasa, su persona y su colega Geoffrey Wever, no por a haci 
mucho cos ya cu e constelacion actual di gobierno, ta laga 
nan sin poder. 
Pa Minister Arends, ta bon cla cu partido MEP di Evelyn tin 
9 asiento den Parlamento, NO den Conseho di Minister, 
mientras cu su partido tin solamente 2 asiento y pa colmo e 
declara cu nan tabata “outnumbered.” 


Cu otro palabra ta diabierna 24 di Februari di 2023, RAIZ a 
bin haya sa cu e ta “outnumbered” den Conseho di Minister y 
tambe den Parlamento di Aruba pero e no a pensa riba esaki 
ora cu el a firma un acuerdo di gobernacion c’un partner cu 
a bisa di lo respeta su colega den gobernacion. 
Na Papiamento tin un dicho cu ta bisa cu miho keda keto y 
pasa pa kens cu bisa algo pa tur hende realisa cu en berdad 
bo ta kens, ya cu ta den e posicion ey e lider di RAIZ a hinca 
su mes, den un intento pa Sali limpi di tur e maniobranan 


politico aki cu su partner di coalicion ta hungando cu nan 
for di inicio di e gobierno aki. 


E declaracion di e lider di RAIZ ta bolbe confirma con 
inocente su persona ta riba tereno politico, caminda el a 
yega di papia di ‘politica bieu’ durante di campaña electoral 
na 2021 pero cu su declaracion el a demostra cu politiconan 
nobo, ta sigui biba cu e mentalidad di pasado. 
Aki tin cu mustra tambe cu tampoco Ursell Arends no ta na 
altura di historia politico di Aruba ya cu otro lider politico 
grandi, pa colmo tambe di partido MEP, esta Nelson Orlando 
Oduber, tambe a yega di haci un expresion cu nunca mas lo 
wordo lubida: 
“Diesun kita uno, ta cero” dunando indicacion asina c’un 
gobierno cu ta gobernando c’un margen di sosten minimo 
di 11 asiento, asina cu e perde un di esakinan, no ta keda cu 
10 pero cu 0 pero e lider di RAIZ nunca a compronde esaki. 


Practicamente Minister Arends a confirma na pueblo di Aruba 
cu tur loke partido MEP dicidi cu e tin cu haci, e ta haci ya 
cu e ta den minoria compara cu e partido geel, pues e ta un 
marioneta cu por haci loke cu MEP kier cu su persona y su 
partido. 
Pues practicamente Minister Arends a mustra pueblo un 
cara politico nobo, esta cu politicamente su persona y su 
partido no tin principio y tampoco integridad y cu pueblo 
no por confia riba politiconan asina cu manera Betico a bisa, 
ta prefera di biba na rudia y keda den gobierno pa keda como 
minister. 


Analisis 
Betico Croes: “Mas vale morir 
de pie que morir de rodillas” 

Minister di Turismo y Salubridad Publico ta anuncia cu entrante 
3 di maart 2023 durante 14 dia lo tin oportunidad pa un y tur 
tuma conocemento na Departamento di Legislacion y Asunto 
Huridico, Schotlandstraat 53, di un peticion cu a ser haci pa 
obtene un bierhuis- y un restaurantvergunning A pa e parcela 
Sabana Grandi 13-C. E permisonan aki ta concerni e.o. benta 
di bebida zwak por detal y cuminda pa consumo den e parcela. 
Durante dicho periodo aki tur hende por expresa por escrito nan 
obhecion contra dunamento di e permisonan menciona, dirigi na 
e Minister di Turismo y Salubridad Publico, via intermediacion 
di Director di Departamento di Legislacion y Asunto Huridico, 
Schotlandstraat 53. 


L 
ider di partido AVP y miembro di Parlamento, sr Mike Eman ayera 
merdia den un entrevista na Enfoke 24Ora, a mustra cu for di luna di 
Augustus di 2022, su fraccion a entrega un peticion pa un reunion pu- 
blico riba e aumento di costo di bida cu pueblo ya no por carga mas. 


Sinembargo fraccion di AVP no a haya ningun reaccion for di Presidente 
di Parlamento Edgard Vrolijk y esaki a pone cu ayera mainta 1 di Maart, 
a bolbe entrega na Parlamento, un ‘rappel’ cu ta un recordatorio grave 
y serio pa e presidente ya cu e situacion ta sumamente serio pa henter 
pueblo. 


“For di luna di Augustus di aña pasa ora cu nos a mira aumentonan 
dramatico den prijs pa conciudadanonan, nos a sinti cu pa nos comun- 
idad a bira hopi dificil pa tin un sobrevivencia husto. 


Na e momento ey nos a haci un peticion na Augustus na Parlamento 
di Aruba y desde e momento ey y e periodo cu a transcuri te cu awe, 
continuamente nos a pidi y sugeri pa e reunion aki wordo yama mas 
pronto posibel pero te awe esey no a tuma luga y pa tal motibo nos a 
bolbe manda un ‘rappel’ pa e peticion aki wordo honra.” 


Parlamentario Mike Eman a sigui mustra cu durante di e periodo cu no a 
haya reaccion, esta for di Augustus te cu awor, AVP na diferente ocasion 
a purba cambia e direccion di gobierno y un di e momentonan aki masha 
importante, tabata ora cu a trata presupuestonan luna di April di 2022. 
Den e reunion ey fraccion di AVP a presenta un amienda riba e presu- 
puesto den cual nan a mustra cu por re-aloca fondonan di pais Aruba 
den un forma cu ta tene cuenta cu esunnan mas vulnerabel den e pais. 


A sugeri den e amienda pa cambia e presupuesto di tal forma cu lo no 
a introduci e medidanan di AZV, no corta cerca dokternan y tampoco 
cerca enfermeranan, lo no a corta na hospital pero tampoco a corta 
remedinan di hendenan grandi of di tur conciudadanonan. 


Fraccion di AVP 


Ta pidi Presidente di Parlamento 
reunion riba situacion dificil den pueblo 


Den e amienda AVP a mustra con por a re-aloca 
fondonan cu tabata wordo gasta demasiado na 
e post di ‘goederen en diensten’ di mas di 50 
miyon segun Raad van Advies y por a re-aloca 
esakinan pa sostene esunnan mas vulnerabel 
c’un mehoracion di bijstand , un introduccion di 
un bijstand pa famianan cu tin un mucha hand- 
icap bou di 16 aña, cu na e momentonan aki no 
ta cay bou di bijstand. 


Segun e lider di AVP den e amienda tambe a 
mustra con por a evita tur e aumento di costo di 
bida cu tabatin, si a cambia e maneho cu ta dirigi 
na mal gastamento di un grupo y inverti esaki 
den un ‘bon comun’, e causa pa sirbi henter e 
pais. 
“Gobierno no a scucha nos na April y na December 
ora cu a trata e cambio di leynan fiscal, aumento 
di BBO, atrobe fraccion di AVP a entrega henter 
un amienda den cual nos a bolbe mustra riba 
consecuencianan di aumentonan dramatico di 
costo di bida y esaki ta pone c’un famia na Aruba 
caminda mas cu 50 mil persona ora cu mira 
cifranan produci pa CBS, na e momentonan aki 
ni tin suficiente entrada pa por alcansa loke ta 
e ‘bestaandsminimum’ stipula pa e propio CBS. 


Ta algo hopi serio y e cifranan di CBS ta mustra 
den ki situacion serio pueblo ta bibando y tin cu 
atende e situacion aki, caminda loke ta bin na 
caminda, ta otro trein cu serie di medidanan cu 
pueblo tin cu bay carga,” lider di AVP a mustra. 

R 
ecientemente a tuma nota di algun in- 
sinuacion encuanto prijsnan di cas y 
disponibilidad di vivienda pa comunidad 
local. Sr. Alberto Perret-Gentil, desaroy- 
ador renombra na Aruba y internacional, 
CEO di BlueAruba Rentals, ta indica cu pa 
por haci remarcanan obhetivo encuanto 
prijsnan di cas na Aruba mester separa e 
mercado di clase medio/halto di vivienda 
for di e mercado di vivienda accesibel. E 
motibo ta pasobra ambos tin elementon- 
an diferente pues ta genera resultadonan 
diferente. No por mescla e dosnan aki cu 
otro. 


Gastonan di construccion na Aruba 
semper tabata alrededor di 30-40% 
mas caro compara cu Merca pa diferente 
motibo. E motibo mas obvio ta e impuesto 
halto di importacion. Tambe mester tene 
na cuenta produccion laboral mas abou, 
monopolio/oligopolionan di cierto mate- 
rial y trabou di contratista y e tardansa di 
permisonan debi na e burocracia den nos 
sistema gubernamental. 


E aumento cu mas ta subraya e efecto 
di costo halto di vivienda na Aruba ta 
principalmente debi na gastonan halto 
di construccion cu a aumenta cu 35% 
den e ultimo aña. Ainda mester sinti e 
efecto macro-economico di inflacion y un 
impuesto induci. Otro factornan ‘macro- 
environment’ ta ceramento di fabrica y 
wafnan pa motibo di Covid den 2020, 
y gueranan comercial pafo di Aruba cu 
tabata y/of ainda tin su efecto riba nos 
isla. 


Den caso di e segmento di clase medio y 
halto di vivienda, prijsnan ainda ta ahus- 
tando na e dicho aumento aki, di cual ainda 
no a yega na unda e mester ta. E stranhero 
y localnan cu tin intencion di construi, ta 
na altura di esaki y por lo tanto ta probecha 
di e oportunidad temporario aki. Mester 
remarca cu den e mesun mercado medio y 
halto aki, tin poco inventario nobo di vivi- 
enda disponibel, y cu un demanda halto, 
teniendo na cuenta cu e aumento drastico 
di material di construccion, consecuente- 
mente tin influencia riba e prijs di vivienda 
na Aruba. Mester keda obhetivo y realisa, 
cu prijsnan di vivienda lo sigui aumenta, y 
mas ainda awo cu leynen nobo di impuesto 
y inflacion. 


Otro fenomeno cu ta tumando luga ta e 
tendencia di ‘Flexworking’ cu ta un factor 
contribuyente. Por tuma nota di hopi 
bishitante cu ta bin Aruba pa traha pa un 
termino di 3 luna, y ta haci uzo di casnan 
vacacional. Den nan tempo na Aruba, nan 
ta crea un pasion pa Aruba su cultura, 
hendenan, clima, y ta scoge Aruba como 
nan di dos cas. Esaki sin duda mester wak 
como un inversion den nos isla. 


Limitacionnan di ROPV 
E limitacionnan cu e ROPV ta impone encu- 
anto casnan vacacional entre otro den 
Oranjestad, Seroe Colorado y San Nicolas, 
den Perret-Gentil su opinion ta un eror 
grandi. Si tuma Oranjestad por ehempel, 
cu tin mas di un decada cu ta anhela un 
renobacion y deseo pa wordo rebiba. 
Recientemente Minister Geoffrey Wever ta 
anuncia un proyecto pa rebiba Oranjestad, 
cu un vision di crea vivienda. Pero na mes 
momento tin un limitacion vigente di e 
ROPV unda den Oranjestad tin un maximo 
irealistico di solamente 100 cas destina 
pa casnan vacacional. Perret-Gentil ta 
menciona: tin mas cu suficiente espacio 
disponibel pa cas di vivienda pa local, y 
unidadnan vacacional. Ambos mercado 
ta beneficia nos economia y por co-existi! 
Actualmente anochi den nos ciudad ta un 
‘ghost town’. E ta un hecho, cu si no tin 
hende den nos cayanan di Oranjestad pa 
trece bida, cualkier plan di revitalisacion 
den centro di ciudad ta destina pa fracasa. 


Sostenibilidad economico duradero 


Ta importante pa subraya cu den centro 
di Ciudad tin espacio pa ambos mercado, 
como tanto vivienda accesibel, medio/ 
halto pa local, y tambe vivienda cu 
proposito vacacional. E no ta un cuestion 
di sea e un of e otro, pero e ta e disponib- 
ilidad di yega na un balans husto pa un 
sostenibilidad duradero pa nos isla. Si 
kier papia di rebiba Oranjestad, basa 
riba sostenibilidad economico duradero, 
mester studia tur aspecto, y no solamente 
wak for di unicamente un perspectiva. 
Ta di aplaudi cu Minister Geoffrey Wever 
a tuma e iniciativa pa haci un revision 
di e impacto economico di e industria di 
propiedad vacacional, regulacionnan y e 
efecto di e actual ROPV. 


Otro aspectonan cu ta afecta e mercado 
di vivienda ta e moratorio imponi. Esaki ta 
restringi e oferta di unidadnan vacacional 
den tur e zonanan menciona anterior, di 
cual e demanda solamente lo keda subi y 
lo move eventualmente pa zonanan resi- 
dencial. Teniendo na cuenta tur e aumen- 
tonan recien, ta aspectonan cu solamente 
ta agrega mas problema pa cu vivienda 
residencial y ta solamente haci prijsnan di 
vivienda mas caro. 
Por lo tanto, por realisa cu e problema no 
ta cu hopi stranhero tin cas na Aruba, y cu 
tampoco cu e casnan di huur vacacional 
ta afecta mercado di vivienda. Esaki real- 
mente tin un efecto insignificante. 


Perret-Gentil ta remarca, cu esaki no 
kiermen cu no mester di regulacion. Al 
contrario, mester exigi permiso pa por 
establece un maximo di vivienda vaca- 
cional den cierto barionan residencial, 
implementa normanan mas estricto di 
molester di zonido, molester di parkeo y 
di sushi. Naturalmente tur vivienda vaca- 
cional mester cumpli cu impuesto di 
12.5% 


Sr. Alberto Perret-Gentil ta desaroy- 
ador di diferente condominio renombra 
na Aruba, CEO di BlueAruba Rentals y 
ta boga pa regulacion husto y obhetivo. 
Como co-fundador di ‘Vacation Rentals 
Professionals of Aruba’ (VRPA), hunto 
ta traha pa conscientisa tur propietario 
di vacation rentals riba e importancia di 
eherce practicanan profesional pa cu e 
mercado specifico di Vacation Rental. 


Segun Alberto Perret-Gentil 


E motibo real pakico prijsnan di cas na Aruba ta mas caro 

K 
ico kiermen pa biba den un comunidad berdadero, si 
comunidadnan ta consisti di asina tanto diversidad di 
hende, opinionnan, creencianan, puntonan di bista, y per- 
spectivanan? 


Con nos por crea un cultura den e diversidad aki cu ta inclu- 
sivo, pero toch ta provee espacio pa e expresion di e creencia 
di cada persona sin ataca, menosprecia, intimida, of husga? 


Mi a tuma nota di e discusion cu ta un punto central di fric- 
cion den e dianan aki, cual ta e caso di matrimonio di mesun 
sexo. Ambos banda di e caso tin creencianan fuerte, y convic- 
cionnan di bida y a demostra esaki cu hopi pasion den dife- 
rente maneranan den nos Medionan di Prensa y Medionan 
Social, diferente biaha bayendo bek na acusacionnan 
personal, atakenan y esun brongosando e otro. 


E forma cu nos ta comportando y comunicando ta bisa 
hopi mas di nos como persona, cu di e tema den cuestion. 
Aunke cu e situacion aki ta uno complica, cada banda tin 
derechonan legal cu mester wordo respeta. 


Locual no ta aceptabel, ta e manera cu nos ta deshonra 
otro den e proceso di e expresion di nos creencianan. Na 
e momento cu nos enfoke ta pa “gana” un argumento of 
pa tin “rason” sin considera kico e lo costa, nos TUR ta 
perde, pasobra relacionnan ta kibra, nos comunidad ta 
polarisa y dividi y nos ta perde bista for di e Ley di Oro, cual 
ta pa nos trata otro manera nos kier wordo trata, of e Gran 
Mandamento cual ta urgi nos pa stima otro manera nos ta 
stima nos mes. 
Mi speransa di mas ferviente ta pa nos por yega na un luga 
di madurez como sociedad caminda nos por respetuosa- 
mente ta di acuerdo pa ta den desacuerdo, mientras nos ta 
reconoce e dignidad di cada persona den e manera cu nos 
ta comunica cu, y tocante otro. 


Nos ta aki hunto riba e pida baranca cu yama Aruba, pa crea 
un hogar pa nos tur, un luga safe, un luga caminda nos por 
pertenece, un luga caminda nos por biba y prospera na paz. 


Aruba, nos por y mester haci miho. Nos yiunan ta mirando 
y siñando… Laga nos pone un ehempel di liderazgo den 
gracia y humildad cu ta siña nan kico e kemen pa biba den 
comunidad y pa TA un comunidad. 


Un Ciudadano Preocupa 
Cu amor, semper, 
Lisette M. Malmberg 


“Bida den Comunidad” 


UN CARTA HABRI NA PUEBO - Scirbi pa Lisette Malmberg 


CLiCK aKi Pa MaNDa bO 
OPiNiON OF COMeNtariO 
AWEMainta 


OF e-MaiL Na NOtiCia@aWeMaiNta.COM 

D 
ia 15 di februari nos fraccion a dirigi un carta na Presi- 
dente di Parlamento na unda ta haci peticion na su per- 
sona pa e yama un reunion publico cu caracter di urgencia, 
na unda Minister Ursell Arends tin cu bin splica Parlamento 
den detaye tocante su maneho relaciona cu casnan di cuido 
cu Pais Aruba ta subsidia. 


Ta importante pa e mandatario profundisa riba kico su plan 
ta pa cu e adultonan mayor cu door di nan condicion fisico of 
mental ta rekeri di cuido profesional di cual nan tin derecho 
riba dje. Mas ainda pa e grupo di adultonan mayor finan- 
cieramente vulnerabel cu no tin e posibilidad financiero pa 
paga un di e casnan di cuido priva. Esaki ta haci cu e posibi- 
lidad cu e adulto mayor ta keda exponi na un of otro peliger 
hopi grandi. 


Pa varios aña caba e ta un secreto publico cu e lista di espera 
pa haya un luga den un di e casnan di cuido ta hopi largo. Y 
te dia di awe nada a ser haci pa trece un alivio of solucion 
pa e problema. 


Censo di 2020 a indica cu e grupo di 65 aña y mas ta repre- 
senta un 16% di nos poblacion. Si nos compara e porcentahe 
aki cu e Censo di 2010, e grupo aki a conoce un crecemento 
di 63%. Nos poblacion tin un porcentahe representativo 
pa loke ta ‘envejecimiento’ y esaki lo sigui aumenta den e 
añanan nos dilanti. 


Na momento cu Minister Arends a haya e cartera 17 luna 
pasa, el a bisa cu e SI lo garantisa un miho calidad di bida 
y cuido pa e personanan di tercer edad. Den presupuesto 
2023 a hasta presupuesta 2 miyon pa institui e departa- 
mento ‘ouderenzaken’. Awo ta deber di e Minister pa e bin 
elabora den extenso kico ta e tareanan di dicho departa- 
mento. 


Ta di lamenta cu ni un di e 11 parlamentarionan cu a aproba 
presupuesto 2023 a sa di cuestiona e echo cu a corta den e 
subsidio di SABA/CMCC (Centro Medico pa Cuido Cronico)! 
E mesun gobierno y parlamentarionan cu ta yena nan boca 
bisando cu e SER HUMANO ta central. 


Ta bon pa e Minister elabora con e kier minimalisa e lista di 
espera, pero e ta corta den e subsidio. Anto esey ta sin para 
keto riba e aspecto di e inflacion continuo cu ta pasando 
aden. 
Esaki ta e maneho di calidad cu e minister ta papia di dje? 


Pa finalisa Parlamentario Gunn ta enfatisa cu sacamento di 
potret cu e adultonan mayor no ta nifica cu bo ta garanti- 
sando un miho calidad di bida y cuido pa e adultonan mayor. 
E ta nifica cu bo kier blancha un bolo cu beskem y alimenta 
bo ego. 


Aquannette Gunn (MAS): 


Nos adultonan mayor ta central? 

T 
a lamentabel ora nos por sigui contempla 
e politica destructivo cu e coalicion di AVP, 
esta Marisol y Mike Eman cu su fraccion ta keda 
hunga pa manipula y gaña pueblo. Algun dia 
pasa e ley di schenking na Qredits a tuma lugar. 
E sumanan di juni 2020 cu a wordo duna na 
Qredits pa mantene 100 negoshi na bida taba- 
ta di 200.000 y 17.000 florin respectivamente. 
Ora cu pandemia a dal nos pais niun hende por 
a imagina e impacto economico cu esaki lo cau- 
sa. Tur hende tabata cera na cas y poco ta esun- 
nan cu tabata tribi pa sali fo’i cas. Den un accion 
rapido Gobierno a informa Parlamento di Aruba 
e plan cu nan ta bay ehecuta pa yuda scapa nos 


Parlamentario Marco Berlis (MEP): 


Bo tawata sa cu Qredits a ricibi 350.000 mil florin 
di AVP durante tempo di bonanza? 


Hipocresia comun di AVP ta duna placa den tempo di bonanza y 
ta sali ataca Gobierno actual pa yuda Qredits den tempo di pandemia! 


economia y famianan na cas. Un plan cu a keda elogia pa IMF y cu taba- 
ta e formula pa nos economia awe ta resiliente atrobe. Pandemia tabata 
un tempo horibel y cada un di nos a sufri den e temporada aki. 


Actitud manipulado di AVP y Marisol 
Lamentabel pa wak con a troce e ayudo aki di Gobierno pa Qredits 
manera ta un acto criminal e tabata. Fraccion di AVP a ataca y insinua 
cu pasando e ley aki, un acto noble y necesario pa scapa 100 negoshi 
di bay bancarota, tabata un acto pa scapa minister Xiomara Maduro! Ki 
berguensa mas grandi ora nos wak e actitud baho y sin argumento di 
AVP y Marisol Lopez-Tromp. 


AVP: Acaso AVP ta kere cu Aruba a lubida e sufrimento di e pandemia? E 
miseria, morto, perdida di trabao, cas, auto, entrada y dolor emocional 
cu esaki a produci den pueblo? Acaso salba 100 negoshi, manteniendo 
mama cu tatanan, cabesnan di famia tene nan inversion y pan riba mesa 
no ta un “bon comun”? Acaso loonsubsidie, Fase y basket di cuminda 
no ta un “bon comun”? E ley di schenking pa Qredits a tarda 2.5 aña pa 
yega Parlamento. Dicon? Pasobra e pandemia a dura casi 2 aña prome 
cu e protocolnan a wordo kita y despues di esaki poco poco Parlamento 
a bin ta trata e leynan manera cu nan wordo entrega cerca nos. Acaso 
esaki ta haci e ley aki uno criminal? Ora politica oportunista wordo 
hunga, y bo ta categorisa tur hende como criminal, mientras AVP mes a 
brasa corupcion den su mesun seno? Unda bo bos a keda riba Avestrus 
y IBIS, Gerlien Croes? Di ki “Bon Comun” boso ta papiando anto? 


Awor pueblo mester sa cu na 2017 AVP a duna Qredits 350.000 florin 
den tempo di bonanza pa un proyecto cu nan kier a ehecuta. Y awor AVP 
tin e curashi pa señala un ayudo financiero cu a scapa 100 negoshi den 
tempo di e crisis di mas grandi den historia di Aruba? Esaki ta e “bon 
comun” boso ta papia di dje? Esaki nos ta yama “hipocresia comun” di 
AVP y specialmente Gerlien Croes. 


Marisol: Bo a grita cu Gobierno a tapa, exonera, y ta scapa bagamun- 
deria financiero. Den e carta fecha 1 juni 2020 Gobierno ta informa den 
tur transparencia di e suma aki y a indica cu despues mester formalisa e 
yudansa aki. No ta abo mes tabata Minister di Infrastructura e tempo ey? 
No ta abo mes a duna aprobacion den Ministerraad e tempo ey? No ta 
abo mes a haya informacion di e schenking aki como minister? Kiermen 
Marisol, bo ta “incriminando” y contradiciendo bo mes awor? DICON bo 
a keda keto pa 2.5 aña? Of bo ta hungando politica contando cu e igno- 
rancia di e pueblo cu a deposita su confiansa den bo “aparente” lucha 
contra corupcion y mal maneho? MAS hipocresia, MAS gañamento, MAS 
manipulacion, MAS desesperacion politico. MAS nunca hamas! 

D 
iadomingo a finalisa Feria Leyenda de Paso 
Fino, cu lo bay tuma luga anualmente. Du- 
rante esaki tal reconoce un di e leyendanan den 
mundo di Paso Fino y e competencia lo ta na su 
honor. E evento akia cuminsa diasabra y a final- 
isa diadomingo. 


E resultado di diadomingo 
tabata manera lo siguiente: 
Amazonas principiante 6-8 aña tabatin un solo 
participante, kende tabata Alessia Garcia y el 
a gana tambe. Mester remarca cu a pesar cu 
tabatin un participante so, esaki no ta nifica cu 
automaticamente e ta gana. E por wordo descu- 
alifica of por bisa cu e no a cumpli cu e rekisi- 
tonan pa gana. 


Den e categoria di Jinetes Principiante 6-8 aña 
tambe tabatin un solo participante, esta Aiden 
Kock cu a gana. Den Amazonas Principiantes 
9-11 añaa a gana Yusverly Rosario Penja 
Castillo. Den categoria di Amazonas pre infantil 
6-8 aña a gana Zoe Solognier sigui pa Zaria de 
groot. 
Despues tabatin Jinetes pre Infantil 6-8 aña y 
Khian Tromp a gana. Den Amazonas 9-11 aña 
a gana Emillie Loomans sigui pa Melouanne 
Sempertiguez y Mia Rose Tromp. 
Den Jinetes Infantil9-11 aña Benjamin Soliana 
a bay cu e premio. 
Den Amazonas Junior 12-14 aña e resultado 
tabata: Subaia Lucas; Xielle Koolman; Aleesha 
Rodriguez y Shantal Arango. 


Tambe tabatin Amazonas Hubenil 15-17 aña: A 
gana Elana Martinez sigui pa Courtney Irausquin 
y Sarah Toet. 


Amazonas Aficionadas 18-20 aña a gana 
Carolina de Cuba; Jinetes Aficionados 21-24 
aña a gana Dwayne Chirino sigui pa Rodgerson 
Ras; Dueños Montados a bay pa Melanie Wever 
y Jordy Wever, Carolina de Cuba, Rodgerson 
Ras, Etaneal Tromp. 
E anochi a finalisa den bon ambiente cu un 
publico basta grandi, sperando e proximo 
competencia. 


Feria Leyenda de Paso Fino 
a caba den forma exitoso 

S 
ecretaria general di COA, sra. Nicole Hoevertsz tambe 
a hiba palabra relaciona cu e bishita di presidente di 
Comite Olimpico Internacional, Sr. Thomas Bach y e delega- 
cion di ehecutivonan deportivo na Aruba. 
“Nos mester ta orguyoso pa varios motibo cu e bishita aki. 
Nos lo bishita e gobernantenan di nos pais, Conseho di 
Minister unda lo papia tocante e importancia di deporte y 
pakico e bishita di IOC, Panam Sports y Olympic Solidarity 
ta asina importante pa nos isla. Diabierna anochi lo tin un 
evento special unda lo conecta e mundo di deporte cu e 
mundo empresarial”, sra Hoevertsz a splica. 
Riba diasabra mainta lo bay tin diferente actividad dilanti di 
oficina di COA. E caminda lo wordo cera y nos lo haya presen- 
tacion di atletanan y diferente deporte. Highlight di e mainta 
ta cu lo inaugura e oficina di Comite Olimpico Arubano. 
“Diasabra cu hopi orguyo nos lo tin e apertura di e oficina di 
Comite Olimpico Arubano. Pa COA esaki ta un soño cu lo bira 
realidad despues di hopi aña. A traha hopi duro y danki na 
e apoyo financiero di Comite Olimpico Internacional, Panam 
Sports, Olympic Solidarity, Fundacion Lotto pa Deporte, 
Gobierno di Aruba y di Comite Olimpico Arubano mes cu e 
proyecto aki a bira posibel. 


Falta algun detaye pa completa pero pa otro siman e oficina 
lo ta den su gloria. Parti paden di e oficina tambe lo keda 
restaura unda lo desplega nos atletanan Olimpico, atletanan 
di e weganan anterior, nos delegacionnan cu nan entrada 
den stadionnan rond mundo durante e weganan bishita, 
nos atletanan cu lo ta bishitando e weganan e ciclo aki y 
tambe nos futuro atletanan. Tambe lo tin un camber dedica 
na e uniform di COA, un elemento masha importante ora di 
participa na weganan”, Sra Hoevertsz a enfatisa. 
  
E la sigui bisando; “E piso dilanti COA lo wordo pinta colorido 
cu varios veld deportivo. Bishitantenan tin cu sinti un ambi- 
ente deportivo, sinti cu esaki ta e cas Olimpico y e cas di 
deporte na Aruba. 
E muraya pafo cu ta dedica na deporte ta na encargo di e 
artista Paul Wong.  Paden tin un muraya cu e ‘pictograms’, 
cu ta na encargo di e artista Robbie Solognier. Tin tambe 
algun obra di arte di e artista Timothy Charles. Arte y 
Deporte ta pues uniendo e edificio di COA y esey ta tambe 
ta un aspecto importante. Segun Nicole Hoevertsz esaki ta 
djis un comienso di e renobacion cu ta den e fase 1. Den e 


siguiente fase lo construi un museo Olimpico pa Aruba unda 
lo invita scolnan pa bin conoce e historia di nos atletanan y 
nan deporte. Aki lo tin tambe workshops, charla y reunion 
unda henter Aruba lo cera conoci cu e mundo di deporte y 
su balor. 
  
Mester bisa cu e famia di Comite Olimpico Arubano lo tin 
un encuentro cu e delegacion di ehecutivonan unda COA lo 
informa di e logronan, kico por ser spera den futuro y kico ta e 
retonan cu nos ta enfrenta den deporte na Aruba. Den oranan 
di atardi lo bishita un proyecto di deporte den Aruba Doet 
unda lo mustra e importancia di boluntarismo den deporte, 
den e caso aki caminda ta drecha un proyecto deportivo. 


Por ultimo COA kier a extende un invitacion cordial na henter 
e comunidad di Aruba pa yega diasabra mainta di 9or – 12or 
y bin presencia un bunita celebracion deportivo dilanti COA 
nan oficina den Vondellaan. 


Secretaria general di COA y vice president di IOC, sra. Nicole Hoevertsz 


“Nos ta extremadamente orguyoso cu e bishita di Sr. Thomas Bach y 
e delegacion di Panam Sports y Olympic Soldarity na Aruba.” 

H 
oracio Oduber Hospital como instancia publico cu ta 
brinda cuido y alabes cu tin como meta promove un 
bida mas saludabel ta anuncia cu entrante 1 di maart HOH 
ta un hospital liber di huma! Ademas, como instancia publi- 
co Hospital kier duna e bon ehempel na comunidad di Aruba 
y tambe cumpli cu e cambionan den ley cu Gobierno di Aru- 
ba a introduci aña pasa cu ta limita mas aun e uzo di pro- 
ductonan di tabaco. Esaki ta nifica cu ni colega, ni pashent, 
ni cliente y tampoco bishitante ta permiti pa huma riba tere- 
no di HOH, LABHOH y Bloedbank ni tampoco paden di edifi- 
cio manera ya esaki tabata e caso. Esaki ta conta tambe pa 
e parkeo, tur policlinica rond di HOH y e caminda pa e ‘sup- 
pliers’ cu ta drenta y sali di Hospital. 


E regla aki ta valido pa tur hende y ta inclui entre otro 
sigaria, otro productonan di tabaco manera cigar y sigaria 
electronico (vaping pens) y cualkier otro tipo cu tin como 
contenido tabaco. 
Un momento importante pa Aruba y Hospital mirando cu 
HOH semper a prohibi humamento paden di edificio y desde1 
di maart ta e prome instancia di cuido cu a añadi tambe 
prohibicion riba tereno completo. Pues pa un momento 
historico asina Hunta di Directiva di HOH, esta sr. Jacco 
Vroegop hunto cu sr. Gregory Croeze a extende un invita- 
cion na Minister di Salud Publico, sr. Dangui Oduber pa di 
forma simbolico durante un conferencia di prensa cuminsa 
cu e trayecto nobo y saludabel aki. 


Minister Oduber a indica na inicio di e conferencia di prensa 
cu e ta aplaudi e paso grandi aki cu HOH ta tuma y alabes ta 
felicita HOH como e prome instituto cu ta haci esaki oficial. 
Ya pa algun luna HOH a anuncia di ta na caminda pa un 
Hospital liber di huma y awe oficialmente, 1 di maart 2023 
esaki ta un realidad pa HOH, LABHOH y Bloedbank. 


Loke a start e mecha di e proyecto aki di HOH ta cu Gobierno 
di Aruba a introduci dia 2 mei 2022 e ley cu ta limita uzo di 
productonan di tabaco y HOH na su luga como un instancia 
publico mester cumpli cu e ley nobo aki. Un di e metanan di 
e ley aki ta pa desanima publico pa haci uzo di productonan 
di tabaco. 


“HOH, LABHOH y Bloedbank tin como punto di enfoke brinda 
e miho cuido y servicio posibel na nos pashentnan y clien- 
tenan. E salud di nos empleadonan, pashentnan y bishitan- 
tenan ta nos prioridad y p’esey como e unico hospital riba e 
isla y pues tambe embahadornan di cuido di salud na Aruba 
a tuma e decision pa haci Hospital liber di huma y pues no 
sigui facilita humamento mas”, segun sr. Vroegop di Hunta 


di Directiva. 


Hospital ya pa algun luna ta trahando duro dunando infor- 
macion y ofreciendo colega trayecto di coaching si nan tin 
interes pa stop di huma lidera pa e specialistanan di pulmon. 
Tambe a traha riba un plan si encaso un pashent admiti den 
HOH tin un of otro adiccion na un producto di tabaco con lo 
anda cu esaki y ki caminda lo por cana pa brinda asistencia. 


“Desde september 2022 ya a introduci zonanan temporario 
di huma riba tereno di HOH pa empleado, pashent y bishi- 
tante pa asina cuminsa promove un hospital liber di huma. E 
zonanan temporario aki tambe a yuda esnan cu ta huma pa 
gradualmente custuma cu e idea aki. 
Awo desde diaranson, prome di maart, e zonanan tempo- 
rario di huma no t’ey mas. Pues desde awo si ta humando 
cualkier caminda nos lo pidi’bo encarecidamente pa stop 
inmediatamente pa motibo cu HOH no ta permiti esaki mas 
y alabes tin cu cumpli cu ley stipula pa Gobierno,” asina sr. 
Croeze di Hunta di Directiva a indica. 


HOH, LABHOH y Bloedbank ta consciente cu esaki por tin un 
impacto grandi riba esnan cu tin un adiccion na tabaco. Pero 
ta spera di por conta cu sosten y cooperacion di comunidad 
henter pa asina hunto nos traha riba prevencion y alabes tin 
un impacto positivo riba salud publico. 


Promoviendo bida mas saludabel y cumpli cu ley stipula pa Gobierno di Aruba 
Desde prome di maart HOH ta un hospital liber di huma 

P 
a prome biaha den historia, Eagle Beach Aruba ta rici- 
bi e premio maximo como e mihor playa den Caribe a 
traves di e plataforma renombra Tripadvisor. Gobierno di 
Aruba pa algun aña caba ta hibando un maneho enfoca 
riba recuperacion cu atencion riba patrimonionan natural 
y historico. Prome Minister a expresa cu ta sumamente or- 
guyoso cu e logro aki cual ta duna contenido na e declara- 
cion “Aña di inversion y oportunidad”. 


E premio “2023 Travelers Choice Best of the Best Award”, 
ta wordo otorga a base di ‘reviews’ haci door di bishitan- 
tenan riba e website di Tripadvisor. Banda di e hecho cu 
Eagle Beach a sali number uno den e categoria Caribe, 
Eagle Beach a clasifica na di dos luga den e top mundial. 
Otro playanan na Aruba cu tambe a aparece den e top 
25 den Caribe ta Baby Beach na number 19 y Arashi an 
number 23. 


Na januari 2022 gobierno a anuncia cu a completa e prome 
fase di “Proyecto Beach Zand”, cu ta encera e renobacion di 
playanan rond Aruba. E momento ey a realisa e trabounan 
na Eagle Beach cu a encera renobacion di e santo blanco 
pa crea un esfera mas agradabel. Anteriormente a renoba 
beach na Arashi, Boca Catalina y Fisherman’s Hut (un 
parti). Otro playanan cu tambe lo ricibi atencion ta entre 
otro na Ayo, Casibari, Seroe Colorado y San Nicolas. 


E comision “Aruba Ameneties” tin representantenan 
di DOW, DIP, DNM, ATA, Ministerio di Finansa y Cultura, 
Departamento di Asunto Economico, Museo Arqueologico 
Nacional Aruba y ECA. Y e miembronan di e comision ta 
dedica atencion na nos patrimonionan natural y historico 
pa asina crea programanan di renobacion di e area y facil- 
idadnan y tambe purba crea oportunidadnan nobo pa nos 
comunidad 


Finalisando, Prome Minister a haci un yamada na comun- 
idad pa cuida nos playanan cu ta forma parti di Aruba su 
patrimonio cultural cu tin gran balor pa Aruba. Si cuida 
nos playanan, nos tur como local y bishitantenan por sigui 
disfruta di dje. 


Premier Evelyn Wever - Croes: 
Premier Evelyn Wever - Croes: 
Eagle Beach, Baby Beach 
Eagle Beach, Baby Beach 
y Arashi clasifica den top 
y Arashi clasifica den top 
beachnan den Caribe y na mundo 
beachnan den Caribe y na mundo 


Vision di Ministerio di Infrastructura dunando resultado cu poco fondo 
ision di Ministerio di Infrastructura dunando resultado cu poco fondo 

D 
urante e rueda di prensa di diamars ultimo, for di un 
miembro di prensa a haya e pregunta cu si ora di cera e 
MOU pa Aruba Hydrogen Valley, cu si esaki no lo por condu- 
ci na Eagle LNG hala atras. Riba esaki e mandatario a splica 
cu EAGLE LNG lo forma parti di e Aruba Hydrogen Valley pa 
motibo cu e zona di refineria lo bira e zona energetico di Pais 
Aruba unda entre otro Eagle LNG lo wordo ubica. 


EAGLE LNG ta parti instrumental pa nos por haci e transicion 
pa por desaroya Aruba Hydrogen Valley. Manera Minister 
di Energia a splica, cu LNG por produci e asina yama Blue 
Hydrogen. Sinembargo e meta ta pa finalmente yega na 
produccion di Green Hydrogen cu no tin niun emision dañino 
pa nos medio ambiente y habitantenan di e pueblo di San 
Nicolas. 


Riba e siguiente pregunta cu si ta premira cu Aruba Hydrogen 
Valley lo por crea mas cupo di trabou, Minister Croes a 
declara di ta convenci cu henter e inversion aki lo crea cupo 
di trabou for di laser, pa welder te cu ingeniero como tambe 
trabounan indirecto manera di contratistanan. 


“Y esaki ta locual cu tin ami humildemente hopi entusiasma! 
Bo sa kico tabata e dolor tur e temponan aki, cu nos a weita 
Lago cera. Nos a weita Coastal wordo pasa pa El Paso pa 
despues Valero y Valero a cera. Nos a weita Citgo cera. E 
Aruba Hydrogen Valley aki ta bay ta un valley di diferente 
inversion cu diferente industrianan energetico for di gener- 
acion pa produccion pa almacenamento pa distribucion, cu 
ta bay ta na mi parecer e di dos industria economico pa 
futuro.” 


E ta bay ta un inversion duradero y sostenibel pasobra 
hidrogeno ta e futuro, cu ta pa largo duracion hasta surpas- 
ando nos propio tempo di bida. 


Asina sostenibel y importante e sector aki lo ta ofreciendo 
cuponan di trabou pa largo duracion cu ta locual tambe ta 
hopi importante pa Minister Croes como e titular di Labor. 


C 
lub Universal ta organisa un evento di Sesosport cum- 
insando dia 4 di maart awo y cual lo tin un premio di 
1000 florin pa e ganado absoluto. 
Den aña 2022 diferente evento di Seso Sport a tuma luga 
den club di SV Universal na Pos Chiquito. E demanda pa e 
evento aki a sigui crece. Awo ta bay tin e prome compe- 
tencia grandi cu ta consisti di diferente ronde. 
E evento ta consisti di 4 ronde unda cada biaha ta saca dos 
grupo cu ta bay pa e gran final cu lo tuma luga riba prome 


di april. E rondanan clasificatorio lo tuma luga riba 4, 11, 
18 y 25 di maart. 
Cada grupo por consisti di maximalmente 5 persona y 
inscripcion ta costa 100 florin. Si bo ta sinti bo mes cla pa 
enfrenta e reto aki, forma bo grupo y inscribi pa participa 
na tel 5601969. 
Tur e eventonan di clasificacion ta tuma luga riba diasabra 
di 7’or pa 10’or di anochi. Registra pa bo no keda afo y 
corda prepara bo team di apoyo. 


Gana premio di 1000 florin participando 
den Seso Sport di Club Universal 


Minister Glenbert Croes: 


Eagle LNG lo ta parti di Aruba Hydrogen Valley 

D 
ia 4 di Maart ta dia mundial di Obesidad. Na Aruba mas 
di 75 % di e poblacion di 20 aña of mas tin sobrepeso 
of obesidad, cu’n 43% di sobrepeso y un 36% di obesidad 
( Investigacion di Salud, GOA, 2017, DVG). Esey kiermen cu 
mas of menos 1 den cada 3 di nos poblacion adulto di 20 
aña of mas, ta sufri di obesidad. Lastimamente mayoria di 
nos no ta consciente di nos peso real y su consecuencia pa 
cu nos salud. Tin sobrepeso of obesidad ta un factor di ries- 
go grave pa desaroya malesanan cardiovascular y diabetes 
tipo 2 y ta un contribuyente grandi pa morto prematuro. 


E indice di masa corporal real (BMI) promedio di e pobla- 
cion entre 25 y 64 aña ta 30.1 kg/m2, indicando cu e 
persona promedio na Aruba ta obeso. E investigacion di 
Salud na 2017 haci door di DVG a indica cu ora compara e 
BMI cu e percepcion di e persona su propio peso, ta keda 
bon cla cu hopi hende tin un percepcion robes y en realidad 
tin mas peso cu e ta pensa. Pa esnan cu ta pensa cu nan ta 
flaco di mas en realidad 60% tin peso normal, y pa esnan 
cu ta pensa cu nan tin peso normal en realidad 73% tin 
sobrepeso. Esnan cu ta obeso, un den cada 3 ta pensa cu 
nan tin sobrepeso y no ta realisa cu en berdad nan ta obeso. 
E percepcion robes aki por ta hopi negativo pa e salud. 


P’esey cu e campana SABONUMBER nos di DVG, IBiSA y 
POHers kier conscientisa nos poblacion y encurasha tur 
hende pa midi en realidad nan peso. Bo tin obesidad na 
momento cu bo tin un acumulacion exceso di vet cu ta 
forma un peliger pa salud. Un di e metodo pa determina 
obesidad ta e midi di cintura. Si bo ta hende homber y bo 
midi di cintura ta 102cm (40 inch) of mas of hende muhe cu 
un midi di cintura 88cm (35 inch) of mas, bo tin vet di mas 
rond di bo cintura. Por fabor acudi na DVG Aruba su plata- 
forma di media social Facebook of Instagram pa nos video 
cu ta demostra con pa midi e cintura. Obesidad y vet di mas 
rond di cintura ta hisa bo riesgo pa haya malesanan cronico 
manera diabetes (malesa di sucu), presion halto, problema 
di lomba y rudia, malesa di curason y ader y cierto tipo di 
cancer. 
Obesidad ta un resultado di diferente factor paden y pafo di 
nos control. Factornan biologico y genetico ta pone algun 
di nos na mas riesgo. E ambiente fisico y social tambe por 
impacta e abilidad di un persona pa por hiba un bida salu- 
dabel y kisas expone e persona na cuminda insaludabel. 
Den nos proximo articulo lo elabora mas riba e parti aki. 


Pa mas informacion acudi na bo dokter di cas, POHers, DVG, 
of IBiSA of bishita e website: www.worldobesityday.org 


Dia Mundial di Obesidad 


Cambia perspectiva 
tocante obesidad: Sa bo 
number y midi bo peso 


Ken ta OCA? 
O 
CA ta e Organisacion Cabayista Arubano. OCA ta 
representa e cabayistanan y Jinete & Amazona di 
Aruba. OCA ta forma door di boluntario, mama, tata, en- 
trenador, amante di cabay. E miembronan di Directiva tur 
ta diferente, pero cu un meta principal cual ta pa hiba e 
deporte di Paso Fino dilanti. 


Kico OCA ta haci? 
OCA ta organisa ferianan local y internacional reconoci 
pa CONFEPASO. OCA tambe ta organisa diferente otro 
evento manera cabalgata, tayer/seminario, y exhibicion. 
OCA ta encarga cu e seleccion di Jinete & Amazona, nan 
preparacion, fundraising y entrenamento. 


Con abo por yuda OCA? 
OCA semper ta den necesidad di hendenan cu kier aporta 
na e organisacion, sea door di nan abilidad por ehemplo 
pa ta tesorero, of simplemente un persona organisa, 
motiva, yen di idea pa engrandece y trece mas atencion 
pa e deporte. 


Semper ta bon pa tin hende nobo den organisacion, pa 
trece un otro punto di bista, pa bin cu ideanan cu nos 
mes no lo a pensa riba dje. 


Si bo persona ta kere OCA ta algo pa bo, tuma contacto 
cu Directiva na ocaboard@ocaruba.com y asina lo por 
join in riba un reunion pa haya un idea, y despues por 
postula pa e proximo eleccion. 


Postula bo mes pa e 
Directiva OCA 2023-2025! 

E 
siman aki Prome Minister Evelyn Wever - Croes a reuni 
cu Embahadora di Merca na Hulanda sra. Shefali Razdan 
Duggal kende ta na Aruba. Ta apenas algun luna cu sra. Raz- 
dan Duggal ta ocupa e funcion como embahadora di Merca 
na Hulanda y e kier a cera conoci cu Aruba y intercambia 
riba diferente tema. 


Un di e temanan cu a trata ta e situacion di frontera cu 
Venezuela y con ta bay atende cu esey. Merca a ofrece su 
ayudo den esaki y a dialoga tocante esey. Un otro tema cu 
a trata ta recuperacion di Aruba en general, turismo, inver- 
sionnan economico y diversificacion di economia. Prome 
Minister Wever - Croes a splica e embahadora tocante e 
oportunidadnan pa Aruba diversifica riba tereno di energia, 
cual ta un area cu Merca ta hopi interesa pa inverti den dje. 
Ademas a elabora tocante e plannan di Minister Glenbert 
Croes y e Hydrogen Valley. Banda di esaki Prome Minister 
informa sra. Razdan Duggal tocante e situacion preocupante 
di asilo y imigracion na Aruba, y e situacion cu ta birando 
peligroso den awanan rond di Aruba pa loke ta droga cu 
ta sali di Colombia y Venezuela cu ta hopi cerca di Aruba, 
Aruba, Merca y Hulanda ta trahando duro pa mantene e 
awanan safe y lo intensiva e cooperacion. 


Un otro tema importante cu a trata ta encera traficacion di 
hende cual lamentablemente ta mirando mas señal di dje na 


Aruba. 
Durante e reunion aki, sra. Jeanette Richardson-Baars 
kende ta hefe di “Coordination Center on Human Trafficking 
and Migrant Smuggling Aruba” (CMAA) / Mensenhandel 
Mensensmokkel tambe tabata presente. Prome Minister a 
splica cu CMAA tin hopi atencion riba e desaroyonan di trafi- 
cacion di hende. 


Jeanette Richardson-Baars (CMAA) 
Durante e reunion sra. Richardson-Baars a splica sra. Razdan 
Duggal di tur e trabou cu CMAA ta haci contra di traficacion 
di hende, retonan cu CMAA ta confronta cu ne y kico por haci 
pa mehora con Aruba ta posiciona riba e tema aki. Segun 
sra. Richardson-Baars, a ricibi bon sugerencia di e emba- 
hadora di areanan cu por pone atencion pa yuda e comun- 
idad Chines y Hindu cual ta un area cu Aruba no tin mucho 
informacion of di dje, compara cu e poblacion di Venezuela y 
Colombia. Ademas, sra. Razdan Duggal a ofrece pa brinda su 
ayudo y stimula interes riba e tema aki na Hulanda. “Semper 
ta bon cu un hende riba nivel internacional haci bishita y 
duna su aporte, sra. Richardson-Baars a enfatisa. 


Pa conclui, Prome Minister a expresa cu e bishita tabata uno 
hopi fructifero, e reunionnan tabata hopi intenso pero hopi 
bon, unda cu a elabora riba e areanan di cooperacion entre 
Aruba y Merca. 


Prome Minister a reuni cu 
embahadora di Merca na Hulanda 


Pa trata temanan di cooperacion entre Aruba y Merca 

D 
iaranson mainta Dr. Horacio Oduber 
Hospital (HOH) a tene un conferen- 
cia di prensa caminda a declara cu actual- 
mente, es decir desde 1 di maart 2023 nan 
ta completamente liber di huma. Minister 
di Turismo y Salud Publico sr. Dangui 
Oduber tambe tabata pre- 


sente y ta aplaudi e posicion cu HOH a tuma, e ta 
un ehempel pa tur e instancianan y companianan di 
gobierno. E ta un stap importante den cuadro di e 
implementacion di “Landsverordening Beperking Ta- 
baksproducten (AB 2016 no.41)”. 


Manera ta conoci e ley aki a drenta na vigor dialuna 
2 di mei 2022. E ley aki ta bay prohibi tur menornan 
di 21 aña pa cumpra, uza of pa traha den areanan 
cu ta bende productonan di tabaco. Tambe e ley aki 
ta prescribe cu ta prohibi pa huma den un edificio of 
area cu ta accesibel pa tur hende. 


Pa e motibo aki HOH a dicidi pa implementa e ley 
caminda no ta permiti pa huma sigaria, sigaria 
electronico of cualkier otro producto cu tin como 
contenido tabaco riba tereno di HOH, LABHOH y 
Bloedbank ni tampoco paden di edificio, incluyendo 
e area di parkeo y policlinicanan. 


Minister Oduber a señala cu e ley cu ta limita e uzo 
di productonan di tabaco ta un di e aspectonan 
importante den Aruba su plan nacional di preven- 
cion den salud. E ta dedica na mehora e calidad di 
bida, servicio y salud di Aruba su comunidad. 


Minister Oduber ta spera cu mas instancia y compa- 
nianan cuminsa implementa e ley aki pa asina hunto 
nos traha riba prevencion y alabes e impacto posi- 
tivo riba salud publico. 


Minister Dangui Oduber: 


HOH ta liber di huma! 


Implementando e ley di tabaco 

F 
ull Stack Vision foundation ta ofrece un ‘Coder Dojo’ 
na biblioteca pa mas cu un aña caba, tanto na Pla- 
ya como na biblioteca San Nicolas. Pa esaki Full Stack 
Vision Foundation a drenta un colaboracion cu bibliote- 
ca na 2021. A habri e prome Coder Dojo na biblioteca 
na Playa y despues di un par di luna a habri uno na San 
Nicolas. Y esakinan ta bayendo bon. 


Kico un Coder Dojo ta? Cada sesion di Coder Dojo ta 
duna mucha oportunidad pa siña traha codigo, desaroya 
website, apps, programa y wega riba computer y tambe 
computer engineering. Nan por experimenta, explora y 
hunga. Muchanan ta traha cu otro riba diferente proyecto. 
Full Stack Vision Foundation ta traha cu boluntario cu ta 
fungi como mentor pa percura cu cada mucha ta haya e 
atencion y guia cu e mester. Mayornan interesa pa nan 
yiu join por lesa mas  via https://arucoderdojo.org/  of 
raspberrypi.org 


Bruce Harms y Thanya Croes di Full Stack Vision 
Foundation a duna un relato di nan observacionnan te 
awor y a expresa nan ideanan pa futuro. E partnership 
cu Biblioteca Nacional Aruba a keda formalisa pa medio 
di un acuerdo. Directora, sra. Astrid Britten a firma esaki 
y ta contento cu e Coder Dojo ta keda na biblioteca pa 
e proximo 4 aña. Un team a instala borchi na biblio- 
teca O’stad y San Nicolas. Masha danki Adolfo y Joshua 
Valbuena! 


Coder Dojo pa mucha di tur edad na biblioteca 

E 
ultimo dia na Hulanda di Minister di Energia Sr. Glenbert 
Croes, tabatin un reunion na Arubahuis unda el a reuni 
cu Minister Plenipotenciario Sr. Ady Thijsen y CEO di Utilities 
riba kico ta bay bira e siguiente paso pa haci Aruba Hydro- 
gen Valley un realidad. Pa Minister Croes, no por tarda. Mes- 
ter actua awor pasobra kier mira desaroyo nobo awor cu e 
refineria ta cera. 


Otro punto di cu a keda discuti durante dicho reunion cu 
Minister Plenipotenciario, a papia riba Eagle LNG unda 
mester di cooperacion di Ministerio di Defensa pa loke 
ta asuntonan cu ta pendiente pa e proyecto Eagle LNG y 
natural gas supply, entre Eagle LNG cu WEB Aruba N.V. 
Minister Glenbert Croes a bisa di ta agradecido na gobi- 
erno di Hulanda cu nan postura constructivo cu semper ta 
apoya tur loke ta positivo pa nos isla. Por bisa cu Hulanda 
ta tumando e leading role den Europa y Aruba ta tumando 
e leading role den Caribe. Tin un dicho ta bisa cu esun cu 
yega prome ta bebe awa limpi. Ora cu tuma e pasonan aki 
lihe, Aruba ta bay ta e prome den region cu asina un gran 
inversion y por bira e supplier pa e region. Aruba lo bay tin 
e refineria di hydrogeno pa ful region y esey tin beneficio 
grandi cu ne. 


Ta anticipa cu algun pais lo no cana mesun lihe cu Aruba, 


cual ta pone nos den un posicion di bentaha cu ta crea e 
posibilidad pa nos por bira e distribuidor di hydrogeno 
produci den e facilidadnan di produccion di Aruba. Cu esaki, 
nos ta contribui na cero daño na medio ambiente cu Minister 
Croes ta considera un derecho di gerencia cu ta laga atras 
pa generacion cu ta sigui nos. 


Otro punto cu a reuni tambe cu Minister Ady Thijsen ta pa 
e preparacion di e studiantenan na Aruba cu mester wordo 
conscientisa riba kico lo ta e futuro. Ta bay uza e conferencia 
na Mei pa involucra e studiantenan for di middelbare school, 
EPB, EPI te na Universidad di Aruba. Mester di tur studiante 
pa cuminsa conscientisa nan riba kico ta e energia y fuel 
di futuro. Minister Croes a bisa di a haya masha hopi reac- 
cion no solamente di Aruba pero di studiantenan di Aruba 
na Hulanda y otro pais. Profesionalnan cu ta na otro pais 
cu tabata traha den e refineria tambe a reacciona y kier bin 
aporta den Aruba Hydrogen Valley cu lo bira e prome den 
region di Caribe. E studenten arbeidsmarkt begeleiding lo 
bay yuda e hoben riba contenido di e profesion. Di ense- 
ñansa pa Empleo pa Universidad di Aruba, tur e instanci- 
anan ey mester ta involucra pa conscientisa y prepara e 
hobennan riba loke por ta ofishi-, profesion- y trabounan 
den e sector aki. 


A pesar cu turismo ta keda sagrado pa Aruba y ta e pilar 
principal di nos economia, e sector Energetico lo bira un 
pilar economico nobo cu ta bay reemplasa esun di refineria. 
Cu e diversificacion aki, lo haci Aruba economicamente mas 
resiliente, existente pa cualkier desafio cu Dios mediante 
nunca mas presenta den nos caminda di loke Aruba a biba e 
ultimo tres añanan cu e pandemia. 


Minister di Energia Sr. Glenbert Croes: 


Esun cu yega prome ta bebe 
awa limpi y Aruba lo tin e prome 
‘Hydrogen Valley’ den region 


D 
iamars awor, dia 7 di maart, di 5or pa 7or di anochi sr. Vi 
Frank jr. hunto cu un grupo di cursista ta presenta un buki 
titula: MARACA: un sentimento Caribense produci den dife- 
rente storia y poesianan local den nos Sala di actividad di Bib- 
lioteca Nacional Aruba. E publicacion ta e resultado di e curso 
di skirbimento cu sr. Vi Frank jr. a duna na november 2021. Di 
e 11 participante, 7 a entrega un obra, sea Prosa of Poesia, 
pa hunto cu Vi Frank jr. produci un buki. E cursistanan a haya 
e curso exitoso y tabatin e deseo pa documenta e storianan, 
prosa y poesia pa medio di un buki. Como deadline a fiha e 
luna di juni 2022 pa asina duna tur tempo pa traha y entre- 
ga nan material. Tawatin den nan, algun cu nunca a skirbi un 
obra, p’esey mester a duna tempo. Despues di varios rondo di 
edita, na november 2022 e buki a keda cla. 
E autor/poetanan cu a contribui na e ‘Maraca’ ta Glenda 


Tromp, Adelaida Ponson, Noris van Lis-Donata, Dominico 
Werleman,   Ariana Koolman, Elienne Ratiaga y Ida Croes. 
Docente Vi Frank jr. Publico ta bon bini pa forma parti di e 
presentacion di ‘Maraca’ diamars awor 5or. 


[Biografia cortico di escritornan di Maraca na pagina 21] 


Presentacion di buki ‘Maraca’ 

Noris van Lis-Donata 
Noris 
van 
Lis-Donata a nace 
na 
Aruba. 
Como 
mucha 
e 
tabata 
gusta pinta, balia y 
lesa buki. Ora luna 
ta yen, su mama 
tabata sinta pafo cu 
tur e rumannan pa 
nan conta storia. Despues di su estudio pa 
analista na Hulanda, el a sigui cu estudio 
di ley. Na Dept. di Enseñansa, e tabata 
co-autor di un buki tocante posicion 
huridico pa maestronan. Na 1994, el a 
drenta politica y a logra bira Parlamentario. 
Noris semper ta cla pa yuda muchanan 
keda riba bon caminda den bida. Na 
2012 el a publica e buki ‘Ban Bisa Danki’ 
y despues e buki ‘Nos Gran Amigo’. Noris 
ta gusta storia real cu un mensahe educa- 
tivo, y semper ta cla pa siña idea nobo. 


Ariana M. Koolman - Chirino 
Ariana M. Koolman- 
Chirino 
(1969), 
nomber 
artistico 
Lady Ari, ta un poeta, 
autor y artista. E ta 
e autor di e colec- 
cion di poesia titula 
“Mi Bahul di Poema”, 
y tambe el a yega di 
skirbi diferente storia cortico cu ta wordo 
uza na scol y cursonan duna door di ‘Mi 
Instituto Papiamento’. Tambe el a sigui 
curso ‘fiction y non fiction writing’ pa 
asina por skirbi storianan interesante pa 
deleita e lectornan. Como autor e ta activo 
riba diferente tereno, manera pintamento, 
obra di man, musica, teatro y mas. Den su 
bida diario e autor ta un teamleader den e 
mundo bancario. E ta un leader scout pa 
35 aña y facilitado di curso. 


Glenda M. Tromp - Geerman 
Glenda 
M. 
Tromp- 
Geerman, 
naci 
na 
Aruba 
na 
1950, 
semper tawatin pasion 
pa historia, musica, 
arte, moda y yerbanan 
medicinal. Glenda ta 
un persona cu ta kere 
firmemente den traha 
duro y esaki ta un 
motivacion cu el a keda cu ne pa e sigui 
siña mas. 
Den transcurso di añanan, Glenda a 
siña traha escultura di klei cu a gana 


premionan local y internacional. El a skirbi 
hopi poema y storia y a duna lectura na 
hopi scol na Aruba. Glenda ta e prome y 
unico hende muhe cu a traha un Caha di 
Orgel; e yama Désiree. Glenda gusta siña 
y esaki ta kico a lag’e tuma e oportunidad 
pa pone algo extra riba su portfolio y esaki 
a lag’e skirbi su prome storia di fantasia. 


Dominico Werleman 
Dominico 
Th. 
Werleman, 
naci 
na 
1956, 
ta 
un 
Ing. 
Werktuigbouwkunde, 
y 
empleado 
publico 
pa mas di 38 aña. 
Tabata miembro di JCI 
Aruba y actualmente 
ta den Directiva di JCI 
Senators of Aruba. 
Desde comienso di aña 2000 e ta skirbi 
storianan cortico y poesia. Ta trata aki di 
storianan di ficcion y basa riba experienci- 
anan personal. Un di su otro actividadnan 
ta diseña y traha fli. 


Vivienno Frank Jr. 
Vivienno ‘Vi’ Frank 
Jr. (1959), desde 
hoben 
semper 
tabata interesa den 
skirbi 
storia. 
Su 
genero faborito ta 
e.o. Gothic Novels y 
Cosmic Horror. Na 
2020, el a haci su 
debut como autor di e prome thriller den 
idioma Papiamento, titula “Damnatio ad 
Bestias” (Condena n’e Bestianan). E mes 
aña, el a publica un coleccion di storia 
cortico na Ingles den e genero di Cosmic 
Horror, titula “Outpost Alto Vista”. Banda di 
su otro pasion y actividadnan manera e.o. 
literatura, pelicula, magia cu carta, biyar, 
musica, y weganan strategico di mesa, el 
a studia e.o. Bedrijfskunde na Hulanda, y 
tin hopi aña den e ramo di Management 
Consulting. 


Elliënne Riatiga 
Elliënne “Elly” Riatiga 
(Aruba, 8 juni 1998), 
docente di Papiamento 
di 
profesion, 
desde 
scol basico a cuminsa 
skirbi, cual te dia di 
awe, ta su forma mas 
fuerte di expresa su 
mes. Su prome publica- 
cion na 2021 el a dedica na tur e sernan 


femenino fuerte y resiliente. Na aña 2022 
el a participa pa prome biaha den e di 
15 competencia di Haiku Ellis Juliana, 
unda dos di su obranan a logra sali den 
e preseleccion den e categoria di adulto 
bou di su nomber artistico “Elly V”. Tambe 
el a fungi como miembro di hurado pa e 
competencia literario Arte di Palabra. Elly 
ta considera su mes un persona multifac- 
etico. Su mensahe final: “Tur cos den bida 
ta pasa pa un motibo, pero nunca rindi! 
Lucha te final, pasobra cu amor, dedica- 
cion, pasenshi y perse- verancia, bo por 
logra tur locual bo propone den bida.” 


Ida Croes 
Ida 
Croes 
(1946), 
despues di su MULO 
diploma a sigui varios 
curso di secretaria te 
cu el a haya e funcion 
di 
secretaria 
profe- 
sional, 
trahando 
pa 
hopi aña pa diferente 
instituto manera sindi- 
cato, banco, hotel y notario. Desde su 
infancia semper el a desea di skirbi storia 
y poesia, pero nunca a pone su mes pa 
haci esaki. Despues di a atende e curso di 
Skirbimento Creativo na biblioteca, duna 
door di sr. Vivienno Frank na november 
2021, el a dedica su mes pa haci un 
comienso oficial cu skirbimento y publi- 
cacion di su obranan. Ida semper a gusta 
arte, lesa, baila y actua, y a yuda den 
varios produccion di Cas di Cultura. Ida su 
lema ta: “keda semper den movecion, fisi- 
camente y cu bo mente.” 


Adelaida Ponson - Arends 
Actualmente 
pensiona 
despues di un bida trah- 
ando diferente ofishi, 
na Banco, na diferente 
scol como docente di 
Ingles y Spaño, y tambe 
comerciante pa 20 aña 
cu su propio negoshi. Den su bida social, 
Adelaida ta hopi activo p.e. den sector di 
deporte (tennis), o den Women’s Club y na 
scol den oudercommissie. Recien casa, el 
a biba 11 aña na Corsou, caminda tur tres 
su yiunan a nace. Actualmente, cu tres yiu 
adulto y awo cu tres nieto, e ta disfruta 
di su bida cu su casa, cumpliendo 55 
aña hunto. Adelaida ta amante di landa- 
mento na beach, pintamento, tocamento y 
tambe skirbimento de bes en cuando. Su 
lema; “Bida ta dushi y mare nos por sigui 
disfruta asina riba nos dushi isla!” 

Den un acto hopi desgraciado 


Traficante di droga a uza muhe (64) 
mentalmente desabilita como mula 


WILLEMSTAD - Principio di e luna aki un muhe Curasoleño 
di 64 aña a cay na Schiphol cu un cantidad di 2 kilo di 
cocaina. Dilanti hues a constata cu e muhe tin un promedio 
di inteligencia (iq) di 51 cu ta practicamente te abou ne trapi 
cu ta midi inteligencia di ser humano. 


Pa duna nos lectornan un idea con ta midi inteligencia di un 
ser humano, mucha tin un promedio di 100. O sea promedio 
di inteligencia dje acusado kende a transporta droga ta mitar 
cu di un mucha normal. E señora kende ta biba na Hulanda 
tin handicap mental y cu e ta depende di cuido intensivo 24 
ora pa dia y ta pa dos aña caba den un cas di Leger des Heils 
caminda nan ta supervisa hende cu habilidad mental. E ta 
registra oficialmente como un persona cu tin indicacion di 
mester biba den un instituto hendenan cu handicap mental. 
Januari di e aña’ki nan a traslade na un comunidad caminda 
e tin cuido 24 ora pa dia. 


Si e mester cay cera, e consecuencia pa e señora t masha 
pisa pasobra e ta perde su luga den e comunidad di cuido 
caminda el a hopi tempo ta warda pa un luga. 
Un otro pedagogo y un experto di comportacion na januari 
di e aña’ki a confirma su IQ di 51. 


Hues dje caso a basa su decision riba e documentonan 
cu el a haya di acuerdo cu reglanan pa dicta castigo. Na 
Hulanda castigo pa importacion di entre 150 te 2000 gram 
di cocaina ta entre 12 pa 24 luna. Pero considerando e situ- 
acion extraordinario cu hendenan sin eskrupulo a hinca e 
señora, hues a formula su mes regla pa dicta castigo. E la 
tene cuenta cu e señora ta un persona sumamente delicado 
cu mester di cuido 24 ora pa dia riba tur tereno kende lo 
sucumbi den prizon. 


E señora un periodo largo tabata dakloos te dia cu Leger des 
Heils a regla un luga permanente pe den un di nan comuni- 
dadnan cu ta dune e cuido cu e tin mester. Si hues mand’e 
prizon bek, e ta perde su luga den e comunidad di vivi- 
enda supervisa. Di otro banda e delito cu el a comete t’asina 
serio cu mester dicta un castigo di prizon incondicional 
pero considerando e limitacion mental dje señora, hues a 
condene na e dianan cu e tabata den detencion caba. Wel 
e a haya un periodo di prueba pa si nan aserk’e un biaha 
mas pa transporta droga, e ta consiente cu e ta perde e dak 
riba su cabes. E castigo a bira 360 dia di prizon di cual e no 
mester sinta 322 dia a menos cu e bolbe trafica cu droga. 


WILLEMSTAD - Minister di Finansa a dicidi cu lo re-ekipa 
e servicio personal na cliente.. Tur esaki tumando e 
ciudadano particular y e empresario como punto di salida. 
E contribuyente mester por regla mas tanto posibel online 
y haci yamada caminda ta necesario. Den cuadro di esaki 
lo lansa e website nobo di Servicio di Impuesto riba prome 
di maart 2023. E website tin un bachi nobo, ta mucho 
mas facil pa nabega y tin mas funcionalidad y informa- 
cion. E reforma di Servicio di Impuesto ta forma parti di 
e Landspakket y ta cay bou di responsabilidad di minister 
di Finansa, Javier Silvania. Den e lunanan tras di lomba 
minister Silvania a trece mehoracionnan significativo na 


Servicio di Impuesto y a duna prioridad na e proyecto 
di servicio na cliente. E servicio na cliente lo ta opera- 
cional dia prome di april 2023, cu como meta principal 
optimalisacion y centralisacion di e contacto cu cliente. 
Tecnologia y bon maneho di procesonan ta importante pa 
logra esaki. E slogan “rumbo pa un servicio na cliente” 
ta enfatisa e necesidad pa un servicio na cliente integra 
pa tanto Ontvanger como Inspeccion. Pa por coordina e 
proceso aki, minister a apunta cabinetsmedewerker sr. 
Boekhoudt. Minister Silvania ta keda personalmente invo- 
lucra den proyecto aki y ta desea e team nobo hopi exito 
durante e luna intensivo di entrenamento. 


Belasting lo bay tin contacto digital 
y mas servicio y contacto personal 


Diahuebs, 2 Maart 2023 
AWEMainta 
23 


Fortaleza Pa Famia 


DIOS tene misericordia, pero ta un berdad cu keto bay tin hopi hende ta kere y practica bruheria, consulta mortonan, en 
bes di busca cara di Dios. Tin hende ta gasta miles di florin na bruheria di tur clase, buscando un felicidad cu solamente 
den Cristo Hesus bo por haye. Hopi biaha bo no por kere con hende bon studia cu tin posicion, cu titulo como mandatario, 
como dokter, comerciante etc. ta kere y practica bruheria. 


Ta un bagamunderia grandi ta tuma luga ora di eleccion den tur pais, momento nan di mundial di futbol, cuanto hende ta 
consulta bruheria, pa nan haya sa cu nan partido ta keda na poder of nan pais lo gana mundial di futbol. Cuanto no a forsa 
un matrimonio pa medio di bruheria, y despues di tempo bruha a perde forsa, y diripiente bo ta tende cu e homber of muhe 
a bay for di cas. 


Cuanto hende no ta keha cu nan yiu ta rebelde, pero ta nan mes falta, pasobra nan a bay bishita cas di bruheria cu nan 
yiu chikito y demoño drenta den e mucha, y asina segun e ta bira grandi e ta cuminsa manifesta den rebeldia y hasta bira 
delincuente, y cay cera. Bo no por gana un posicion na trabao pa medio di bruheria, pasobra semper lo bo ta sclavisa pa 
sigui paga bruho pa bo mantene bo posicion. Pero lo yega un momento cu Dios ta paga e bela. 


Por ta bo ta kere ta wega, pero locual nos ta skirbi bo aki ta puro berdad: 
Pasobra mescos cu Dios ta existi, 
Diabel ta existi, 
Dios ta Todopoderoso, y diabel su poder ta limita, te caminda Dios permitie. 
Semper ora tabatin un confrontacion entre Dios y diabel, e diabel a perde ,si bo no ta kere lesa e buki di Job completo. 


Mescos cu ciencia y tecnologia ta aumenta asina tambe bruheria a aumenta na un forma feroz, locual antes tabata tuma 
luga den casnan scondi den bario, awor ta tuma luga den salon di beyesa, pasobra tur cos a cambia nomber, pero diabel 
ta keda diabel. 


Miles y miles di florin ta wordo gasta na baño, talisman etc., tin hende ta grita tur dia pa frontera di cierto pais wordo habri, 
pa asina nan por bay den seronan y continua cu e bida di bruheria. 
Nunca Señor a pone competencia entre su profetanan ken ta miho, of ken tin mas poder y mas funcion. No laga ningun 
hende gaña boso. 


Awendia tin un fenomeno nobo di profecia, cual ta simplemente adivinacion, profecia ta bini di Dios, adivinacion ta total- 
mente terenal, enfocando spirito nan malo, pa gaña hende. P’esey nos mester tene cuidao y busca cara di Dios. 


Ademas nan a haci nan yiu homber y nan yiu muhenan pasa door di candela, y a practica miramento di destino y bruheria 
y a bende nan mes pa haci malo den bista di Señor, pa provoca Señor ( 2 Reynan 17:17). 


No participa,den obranan infructifero di scuridad, mas bien expone nan (Efesionan 5:11). 


Boso no por bebe e copa di Señor y e copa di demoñonan, boso no por tuma parti,na e mesa di Señor,y na e mesa di 
demoñonan (1 Cor 10:21). 


Y ora nan bisa bo, consulta cu e montadonan y e spiritistanan, kendenan ta papia keto, keto y murmura, no ta cu Dios su 
pueblo mester consulta. E mester consulta cu e mortonan pa e bibonan? (Isaias 8:19). 


Ningun bruho, ningun spiritista lo no hereda e reino di Dios (Galationan 5:19-20-21). 


Bolbe bek na Dios, bolbe bek na bo prome amor, y biba pa Señor. 


Sinceramente, Pastor Marcel Balootje 


Ta tempo pa kibra cu bruheria, y busca cara di dios 


Diahuebs, 2 Maart 2023 
OBITUARIO 
24 
AWEMainta 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Manuel 
Goncalves Norberto 
*09-03-1929 - †25-02-2023 


Acto di entiero lo wordo anuncia despues. 


Sr. Antonio Koolman 


SETAR ta participa fayecimento di: 


Tata di nos colega 


Edwin Koolman, 


Applicatiebeheerder - IT Department. 


Gerencia, Staf y Personal di SETAR N.V. 


ta extende palabra di condolencia na 


Edwin y demas famia. 


Acto di entiero ta tuma luga diahuebs 


2 di maart 2023 di 2or di merdia pa 4or di atardi na 


Misa Inmaculada Concepcion na Sta. Cruz. Despues 


lo sali pa Santana Catolico na Sta. Cruz. 


Cu inmenso tristeza na nos curazon, directiva, 
staff y personal ta participa fayecimento di: 


Sr. Celestino Dirksz 


Tata di nos collega sra. Dinora Dirksz 


Nos ta extende nos mas profundo condolencia 
na demas famianan y hopi forza den e 
momentonan dificil aki. 


Cu Celestino drumi dushi den brasa di Señor. 


STICHTING VOOR VOLKSHYGIENE VAN 
Het Wit Gele Kruis Aruba 
Sinds 1959 ten dienste van de Arubaanse gemeenschap 
Postbus 488, Oranjestad 


‘No tuma vengansa ni warda rencor contra bo paisano. 
Al contrario, stima bo prohimo manera boso mes’. Levitico 
19:18 


Myloushka Natasha 
Wernet Burleson 
*15-10-1971 - †24 - 02- 2023 


Esposo: Clem Nildo Wernet 


Yiunan: 
Nildo Junior Wernet 
Niloushka Wernet 


Manera yiu: 
Ruby Schwengle y yiunan 


Mayornan: 
Henry y Maria Burleson-Helder 


Rumannan: 
Anoutcka y Raymond Koolman 
Ryangela y Antony Lanoy-Maduro y yiunan 


Sobrino/nan: 
Roshan Wernet y Gilmarie Jansen y yiunan 
Seychella Koolman 
Randall Wernet y Mayla Ridderstap y yiu 
Andre Wernet y Ginayla Hernandez 
Gillian Wernet y Jurney Tromp 
Roxanne y Roxienne Wernet 
Azair Koolman 


Tanta/Omo: 
†Walter y †Alba Arends-Albus y yiunan 
Nicasio y †Lidia Helder-Loopstok y yiunan 
†Angela y †Frans van Cleef-Helder y yiunan 
†Seferina y Hubert Schoobaar-Helder y yiu 
†Marcolino Helder 
†Juan Rafael y †Rosa Helder-Tromp y yiunan 
Benita y Virgilio Davelaar-Helder y yiunan 
Miriam y Richard Boekhoudt-Helder y yiunan 
†Edwin y Cornelia Zichem-Bergen y yiunan 
Olga y †Nicolas (Chito) Jacobs-Zichem y yiunan 
Greta (madrina) y †Otilo Jacobs-Zichem y yiunan 
†Ludwig (Padrino Luty) y Annie Burleson-Zievinger y yiunan 
Theodore (Theo) y Carla Burleson-Huijgen 
Antoinette (Netty) Burleson y Franklin Kock y yiunan 
†Edgard y Gina Burleson-Werleman y yiu 
†Imelda Burleson 
†August (Popoy) Reyes y Marla Rodriguez y yiunan 


Suegro/a: Mario y Lidia Wernet Bislip 


Swa/Cuña: 
Robert y Angeline Wernet-Jeandor 
Roland y Reinalda Wernet-Ras 


Omo grandi: 
Anton y Martha Burleson-Labeille y yiunan 
Boy y Aura van Ommeren-Croes y yiunan 


Ihanan 


Demas famia y conocirnan: Burleson, Wernet, Helder, 
Zichem, Perrotte, Dirks, Garcia, Nicolaas, Jacobs, Reyes, 
Paula, van Ommeren, Bergen, Kelly, Zievinger, Huijgen, 
Kock, Werleman, Hughes, Koolman, Rodriguez, Becker, 
Komproe, Rodriquez, Marchena, Toppenberg, Hoo, 
Arends, Davelaar, van Cleef, Schoobaar, Maccow, 
Boekhoudt, Middendorp, Hirschfeld, Franciscus, Alvarez, 
Obispo, Candelaria, Albus, Tromp, Donata, van der Biezen, 
Constancia, Dirksz, Thode, Kelly, Luydens, Vingal, Maduro, 
Geerman, Kamperveen, Reinoso, Rasmijn, Noguera, Bislip, 
Ras, Jeandor, Croes, Franken, Croeze, Krozendijk, Maduro, 
Hessing, Kelly-Hsing, Lanoy,Snijders, Hoek y bisiñan 


Ex coleganan di H.O.H especial kinderafdeling, coleganan 
di Colegio EPI, especialmente Unit Salubridad y Servicio 


Personanan special: Sandra Geerman, Janine Dirksz- 
Maduro, Sharlene Hassell, Rene Molano Vergarra y famia, 
Tante Ayleen Snijders-Tromp y Yola Snijders, Maritza 
Verstappen-Wever, Janine Quant, Eeman Baroud, Damira 
Odor, Luis Rodulfo, Rimmie Tromp, Juliete Peterson 


Grupo di orashon: Cristo ta Amor, especialmente Reina, 
Dorothy, Vivian, Daphne 


Wilhelmina Kankerfonds: Sandra Koolman, Arelis Gonzalez, 
Lola Geerman Dr. Marcel Ho-Kang-You, Dr. Selene Kock 


Oportunidad pa condolencia: diabierna 3 di maart 2023 
na Royal Funeral Home di 6:00 pa 9:00 pm. 


Ta invita pa e acto di entiero cu lo tuma lugar dialuna 6 di 
maart 2023 na misa Pro Catedral San Francisco di 1:00 pa 
4:00 pm, despues lo sali pa Santana catolico na Playa. 


Enbes di flor of krans un donacion pa Wilhelmnina 
Kankerfonds lo ta altamente aprecia. Pa e gesto aki lo tin 
un box disponibel den misa. 


Myloushka su deseo ta pa bin bisti na colornan alegre. 


‘No tuma vengansa ni warda rencor contra bo 
paisano. Al contrario, 
stima bo prohimo manera boso mes’. 
Levitico 19:18 


Primo y primanan ta anuncia fayecimento di nos 
prima stima: 


Myloushka Natasha 
Wernet Burleson 
15 – 10 – 1971 - 24 - 02- 2023 


Na nomber di su 
Esposo: 
Clem Nildo Wernet 


Yiunan: 
Nildo Junior Wernet 
Niloushka Wernet 


Manera yui: 
Ruby Schwengle y yiunan 


Mayornan: 
Henry y Maria Burleson-Helder 


Suegro/a: 
Mario y Lidia Wernet Bislip 


Rumannan: 
Anoutcka y Raymond Koolman 
Ryangela y Antony Lanoy-Maduro y yiunan 


Primo/anan: 
Elvis Zichem y famia, Glenda Dirks-Zichem y 
famia, 
Yvette Zichem y famia, Debby Kock y famia, 
†Lily Zichem, Franklin Zichem, Muriella (Ella) 
Perrotte-Jacobs y famia, Sherwin Jacobs y 
famia, Nicole Jacobs y famia, Kenrick Jacobs, 
Leslie Jacobs, Suzanne Garcia-Burleson y 
famia, Charaima Burleson, Sunhail Nicolaas- 
Burleson y famia, 
Ludwig Burleson y famia, Joshua Burleson y 
famia, 
†Maureen Burleson, Allric Kock y famia, 
Joanne Kock y famia, Miguelito Burleson, 
Farah Reyes y famia, Suhaila Reyes y famia, 
Alex Arends y famia, Rudolf (Dopi) Arends y 
famia, Robert (Roy) Arends y famia, Franklin 
(Kinchi) Arends y famia, 
Noriza (Popy) Hoo-Helder y famia, Richard 
(Gigi) Helder y famia, Julissa (Liesje) Helder 
y famia, Gregory Helder y famia, Maikel van 
Cleef y famia, Sandra van Cleef y famia, Karel 
van Cleef y famia, John van Cleef, Sherlines 
Maccow- Schoobaar y famia, Ronald Helder 
y famia, Reynold Helder y famia, Randolf 
Helder y famia, Gwenn Davelaar, 
Golda Candelaria-Davelaar y famia, Richard 
Boekhoudt y famia, Reginald Boekhoudt y 
famia, 


Oportunidad pa condolencia: 
diabierna 3 di maart 2023 na 
Royal Funeral Home di 6:00 pa 9:00 pm. 


Ta invita pa e acto di entiero cu lo tuma lugar 
dialuna 6 di maart 2023 na misa Pro Catedral 
San Francisco di 1:00 pa 4:00 pm, despues lo 
sali pa Santana catolico na Playa. 


Enbes di flor of krans un donacion pa 
Wilhelmnina Kankerfonds lo ta altamente 
aprecia. 


Pa e gesto aki lo tin un box disponibel den 
misa. 


Myloushka su deseo ta pa bin bisti na 
colornan alegre. 


Diahuebs, 2 Maart 2023 
AWEMainta 
OBITUARIO 
25 


Laga tur locual mi a laga atras, keda bunita 
den boso curazon y como recuerdonan. 


A fayece christianamente: 
Eusebia 
Kelly- Boekhoudt 
mihor conoci como Chefa y Dudu 
Viuda di Pedro Kelly 
* 14.08.1929 – †23.02.2023 


Na nomber di su 
Yiunan: 
Nata y Richard Simon – Kelly 
Vilma Kelly y Claudio Quant 
Hubert y Roosje Kelly- Engelhart 
Ronnie Kelly y Miriam Croes 


Su nieto y nietanan: 
†Bruce y Sharine Lande Wernet, Jeremy 
Josue Kelly, Kavey y Shamila Yarzagary- 
Oduber, Rullienne Arends y Lisvienne 
Maduro, Ruella Arends y Sebastiaan Voskuil 
na Hulanda, Gillian Kelly y Patrick Kelly , 
Gilbert Kelly y Nilsida Garay, Kiandra Kelly y 
Joshua Pers, Giandra Kelly y Leansy Brete 


Bisnieto y nietanan: 
Jeremy y Mykaella Kelly, Kay-Linn, 
Kyziah,Keano, Kaymon y Odin Yarzagaray, 
Nixienne Kelly, Amarii Kelly 


Su rumannan: 
Chanita Hernandez- Boekhoudt & Famia 
Mathilda Paskel – Boekhoudt & Famia 
Alfonso ( Boechi) Boekhoudt 
Juanita ( Chichi) Boekhoudt 
Celsa y Donny Tjen-A-Kwoei – Boekhoudt 
Su rumanan Den Feliz Memoria: 
Maria, Jossy, Lina, Candido, Florita, 
Choncho, Rika y Richi 


Swa y Cuñanan: 
Nestor Henriquez, Juan Kock, Ramona 
Boekhoudt-Kelly, Mena Boekhoudt- Ruiz 


Su amiga y ayudante di cas: 
Yosmar Lemus 


Meskos cu sobrino: 
Leoncio Kelly & Famia 


Su sobrino y sobrinanan, prima y primonan, 
amigo y amiganan, bisiñanan.conocirnan. 
Demas Famia Kelly, Boekhoudt, Thiel, 
Lampe, Donata, Henriquez, Tromp, Kock, 
Ruiz, Maduro, Hernandez , Paskel Tjen a 
Kwoei, Briezen. 


Ta invita tur famia y conocirnan pa asisti na 
e acto di entierro cu lo tuma lugar Diasabra 
04 maart 2023 


E defunto ta reposa di 9or pa 11 or di mainta 
na Misa Sta Filomena, Paradera y ta Sali pa 
Santana Catolico na Oranjestad.. 


Nos ta pidi nos disculpa si den nos tristeza 
por a lubida algun famia 


Despues di entierro no ta ricibi bishita di 
condolencia na cas 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga 
atras keda bunita y 
Laga esakinan termina den tur buniteza. 
Cado Wever. 


Cu profundo tristeza nos a anuncia cu a fayece: 


Rey Tromp 
*28-10-1951 - †26-02-2023 


Acto di despedida ta wordo anuncia despues. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di nos ser stima: 


Sr. Antonio Koolman 
Cariñosamente yama “Cholin of Dingi” 
Ex trahador di LAGO 
*27-07-1928 - †26-02-2023 


Na nomber di su casa: 
Nena Koolman-Wernet 


Yiunan: 
Silvia Koolman y Humphrey Curiël 
†Mildra y Steven Orman-Koolman 
Juan Koolman 
Maria y Luis Hunt-Koolman 
Edwin Koolman y Jacqueline Esser 
Merita y Koos Veel-Koolman 
Eric y Susita Koolman-Dirks 


Rumanan: 
†Maria Krozendijk-Koolman y famia 
†Placido Koolman y famia 
†Josefa Gomes-Koolman y famia 
†Demetrio Koolman y famia 
†Rafael Koolman y famia 
†Angelina Koolman 
†Rosaria Koolman 


Nieto & Nietanan: 
Silviene Curiël 
Ravic Curiël y Shouraine Croes 
Rosanne Orman y famia 
Dave y Shamila Orman-Ramnandanlal 
Linsy Hunt y Haime Martinez 
Jean-Louis Hunt y Rachelle de la Cruz 
Anthony Veel 
Maribel Veel 
Derrick Koolman y Maryline Boekhoudt 
Darelyn Koolman 
Darrel Koolman 


Bisanieto & bisanietanan: 
Rashlaine y Rashid Curiël 
Yulisa y Jayro Oemraw 
Jayden y Liomar Orman 
Liam Martinez 
Rae-Jean y Jayton Hunt 
Ivy Tromp 
Swa & Cuňanan 
Tanta & Omonan, Sobrino & Sobrinan, Primo & 
Primanan, Ihanan 


Bisiňan: 
Miriam Geerman y famia 
Hilda Geerman y famia 
Annie y Galeta Maduro y famia 
Nivia y Enriqueta Loopstok 


Amiganan di Cas: 
Filomena Varis 
Maria Ras 
Fabia Wernet 
Pedro Ras 


Famianan: 
Koolman, Wernet, Curiël, Veel, Hunt, Dirks, Krozendijk, 
Martinez, Vrolijk, Dirksen, Esser, Varis, Orman, Croes, 
Tromp, Gomes, Kelly, Danje, Boekhoudt, de la Cruz, 
Maduro, Loopstok, Ras, Chirino, Sofia, Kock, de 
Cuba, Werleman, Geerman, Dania, Ramnandanlal, 
Oemraw, Lacle, Jacobs. 


Nos ta pidi disculpa si den nos momento di tristeza 
nos por a lubida di menciona algun nomber di 
famia. 


Ta invita pa acto di condolencia y entiero cual lo 
tuma lugar diahuebs 2 di maart 2023 di 2’or pa 4’or 
di atardi na Misa Inmaculada Concepcion na Sta 
Cruz. Despues lo sali pa Santana Catolico na Sta 
Cruz. 


WILLEMSTAD - Diamars 28 di 
februari 2023 alrededor di 20.43’or, 
Central di Polis a ricibi informacion 
di un incidente cu a tuma luga den 
laman na Bapor Kibra caminda un 
persona posiblemente a keda seria- 
mente lesiona. 


For di investigacion preliminar a sali 
na cla cu un homber turista di nacio- 
nalidad Argentino cu ta di bishita na 
Corsou hunto cu su famia riba un 
barco Crucero a bay landa na e sitio 
ariba menciona. Na dado momento 
e homber a bay bula for di baranca 
y a dal su cabes pa despues cay den 
laman. 
Personanan presente a tuma nota 
di e situacion a saca e homber for 
di laman tres’e canto y a cuminsa 
reanim’e. Ambulance cu a presenta 
na e sitio a tuma e reanimacion over 
y a transporte e homber den un situ- 
acion critico pa CMC. Na yegada 
na CMC dokter di warda na Sala di 
emergencia a constata morto di e 
homber Angelo Fabio Roman, nace 
na Argentina, dia 23 di november 
1983. Riba ordo di Fiscal di Ministerio 
Publico e curpa a wordo confisca pa 
por investiga e causa di morto. 


Incidente cu morto 


Departamento di 
Comunicacion y 
Prevencion 


